अमिताभ बच्चन के शो में दिखी थीं नन्हीं क्यूट सारा अली खान, कुछ यूं किया था 'आदाब'... देखें Video  
सारा अली खान के बचपन का वीडियो वायरल
अमिताभ बच्चन के शो KBC में आई थीं नजर
कुछ यूं अदब के साथ किया था 'आदाब'
बॉलीवुड के महानायक अमिताभ बच्चन (Amitabh Bachchan) के साथ कई उभरते स्टार्स की पुरानी मेमोरी है, जब वह बचपन में उनके साथ मुलाकात की थी. हाल ही में इंटरनेट पर एक ऐसा वीडियो वायरल हो रहा है, जिसमें सैफ अली खान (Saif Ali Khan) की बेटी सारा अली खान (Sara Ali Khan) के साथ अमिताभ बच्चन (Amitabh Bachchan) के लोकप्रिय शो 'कौन बनेगा करोड़पति' (KBC) पर अपनी के प्रमोशन के लिए पहुंचते हैं. सैफ अली खान (Saif Ali Khan) के साथ हॉट सीट पर प्रीति जिंटा (Preity Zinta) भी दिखाई दी थीं. यह वीडियो तब का है जब सारा अली खान (Sara Ali Khan) बिल्कुल नन्हीं सी और क्यूट दिखाई देती थीं. इस वीडियो में अमिताभ बच्चन (Amitabh Bachchan) ने सारा अली खान (Sara Ali Khan) से आदाब किया तो उन्होंने भी बेहद नजाकत के साथ हाथ चेहरे पर लाकर आदाब से जवाब दिया. यह वीडियो इंटरनेट पर काफी धूम मचा रहा है.
 
A post shared by Bollywood love (@boliywoodlove) on Mar 5, 2019 at 7:20am PST
 
सारा अली खान (Sara Ali Khan) इस वीडियो बेहद क्यूट लग रही हैं. अमिताभ बच्चन इस वीडियो में बोल रहे हैं कि 'मैं देख सकता हूं कि आपके साथी के रूप में सारा यहां मौजूद हैं. सारा आप कैसी हैं? आप मुझे आदाब करेंगी अपने अंदाज में...' फिर सारा अली खान (Sara Ali Khan) बेहद ही अदब के साथ आदाब करती हैं. इस पर अमिताभ बच्चन KBC के सेट पर मौजूद दर्शकों से सारा अली खान के लिए तालियां बजाने के लिए आग्रह करते हैं. सारा अली खान के बचपन में बेहद क्यूट दिखती थीं. सारा अली खान अब बॉलीवुड में डेब्यू कर चुकी हैं और दो फिल्में 'केदारनाथ' और 'सिंबा' बैक-टू-बैक सुपरहिट साबित हुईं.
बता दें, अब एक और फिल्म सारा अली खान को मिल गई है, जिसमें वह अपने क्रश कार्तिक आर्यन के साथ दिखाई देंगी. जी हां, इम्तियाज अली (Imtiaz Ali) के साथ 'लव आज कल' के सीक्वल में कार्तिक आर्यन (Kartik Aaryan) और सारा अली खान (Sara Ali Khan) साथ दिखाई देंगे. 'लव आज कल' (Love Aaj Kal) 10 साल पहले रिलीज हुई थी जिसमें सैफ अली खान (Saif Ali Khan) और दीपिका पादुकोण (Deepika Padukone) नजर आए थे. अब सैफ की बेटी सारा अली खान (Sara Ali Khan) इस फिल्म में एंट्री करेंगी और 'सोनू के टीटू की स्वीटी' फिल्म के सोनू संग काम करने का सपना पूरा करेंगी.